Document ID: 31981R1620

Ir-Regolament tal-Kummissjoni (KEE) Nru 1620/81
tal-15 ta' Ġunju 1981
dwar il-klassifika ta' oġġetti li jaqgħu taħt is-sottotitolu 87.01 B tat-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 97/69 tas-16 ta' Jannar 1969 dwar miżuri li għandhom jittieħdu għall-applikazzjoni uniformi tan-nomenklatura għat-Tariffa Doganali Komuni [1], kif l-aħħar emendat bl-Att ta' Adeżjoni tal-Greċja, u b'mod partikolari Artikolu 3 tiegħu;
Filwaqt li, biex tkun żgurata applikazzjoni uniformi tan-nomenklatura tat-Tariffa Doganali Komuni, għandu jsir provvediment għall-klassifikazzjoni ta' magni bi propulsjoni awtomatika (proprja, li jinstaqu awtomatikament, li jinstaqu minnhom infushom) għall-użu fix-xogħol tal-foresti li magħhom jistgħu jitwaħħlu aċċessorji varji li jirrendu possibbli li l-magni jagħmlu numru ta' operazzjonijiet fl-injam, bħall-irfigħ, manipular, ġarr, imbuttar, tagħbija, ħatt, qtugħ ta' qoxra tas-siġar u tqattigħ f'tul speċifiku;
Filwaqt li t-Tariffa Doganali Komuni meħmuża mar-Regolament tal-Kunsill (KEE) Nru 950/68 [2], kif l-aħħar emendata bir-Regolament (KEE) Nru 853/81 [3], tinkludi taħt it-titolu Nru 84.22 makkinarju għall-irfigħ, manipular, ġarr, imbuttar, tagħbija u ħatt, taħt titolu Nru 84.28 makkinarju għal tħaffir, illivellar u ċaqliq ta' terrapien simili, taħt titolu Nru 84.28 makkinarju agrikolu ieħor u taħt titolu Nru 87.01 tractors barra dawk tat-tip użati fuq pjattaformi ta' l-istazzjon tal-ferrovija;
Filwaqt li dawn it-titoli huma relevanti għall-klassifikazzjoni tal-magni msemmija iktar il- fuq;
Filwaqt li, skond in-Nota 1 tal-Kapitolu 87, għall-finijiet ta' dak il-Kapitolu u b'mod partikolari tat-titolu 87.01, tractors huma kkunsidrati li huma vetturi mibnija essenzjalment sabiex iġorru jew jimbottaw vettura, strument jew tagħbija oħra;
Filwaqt li, bażijiet ta' propulsjoni li jiffurmaw parti integrali ta' magna disinjata biex tagħmel xi funzjoni deskritta fit-titoli Nri 84.22, 84.23 jew 84.28, flimkien ma’ ġarr jew imbuttar, huma esklużi mit-titolu Nru 87.01;
Filwaqt li, madankollu, il-magni msemmija iktar il-fuq, għalkemm kapaċi jagħmlu operazzjonijiet varji skond l-aċċessorji mwaħħlin magħhom, huma b'danakollu mibnija essenzjalment għall-ġarr u mbuttar ta' tagħbijiet (siġar imqaċċtin) u ma jistgħux għalhekk ikunu klassifikati bħala magni disinjati speċifikatament biex iwettqu l-funzjonijiet deskritti fit-titoli Nri 84.22 jew 84.23 jew dawk li jaqaw taħt it-titolu Nru 84.28;
Filwaqt li l-magni għandhom ikunu kklassifikati taħt it-titolu Nru 87.01; filwaqt li peress illi huma disinjati sabiex jagħmlu l-operazzjonijiet normalment mwettqa minn tractors għax-xogħol f'foresti, għandhom għalhekk ikunu kkassifikati taħt is-sottotitolu 87.01B;
Filwaqt li l-miżuri pprovduti f’ dan ir-Regolament huma konformi ma’ l-opinjoni tal-Kumitat tan-Nomenklatura tat-Tariffa Doganali Komuni,
ADOTTAT DAN IR-REGOLAMENT:
Artikolu 1
Magni bi propulsjoni awtomatika proprja għall-użu ta' xogħol f'foresti li jistgħu jitwaħħlu magħhom aċċessorji varji biex ikun possibbli li l-magni jagħmlu numru ta' operazzjonijiet fl-injam, bħall-irfigħ, manipular, ġarr, imbuttar, tagħbija, ħatt, qtugħ ta' qoxra tas-siġar u tqattigħ f'tul speċifiku:
87.01 Tractors (barra dawk li jaqgħu taħt it-titolu Nru 87.07), kemm jekk mgħammrin bil-power take-offs, argni (vinċijiet) jew tarjoli u kemm jekk le:
B. Tractors agrikoli (esklużi tractors tal-mixi) u tractors għal xogħol f'foresti, bir-roti.
Artikolu 2
Dan ir-Regolament jidħol fis-seħħ fit-42 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fil-15 ta' Ġunju 1981.

Labels: 3
6